แบงก์โน้ตส์
ไอเดียเยี่ยม
18 ส.ค. 2554

ไอเดียเยี่ยม
โดย...ทีมข่าวการเงิน
ไอเดียเยี่ยม
แม้ถึงตอนนี้ “ปลัดตุ้ม” อารีพงศ์ ภู่ชอุ่ม ปลัดกระทรวงการคลัง จะยังนั่งเป็นประธาน บริษัท ทีโอที อยู่ แต่ใจก็สั่นตู้มๆ น่าดู
แม้หลายฝ่ายคาดว่าจะอยู่รอการตั้งกรรมการชุดใหม่ เพื่อเดินหน้าประมูล 3จี ให้เสร็จสรรพ




รวมถึงต้องนำทัพทีโอทีฟ้องเรียกค่าเสียหายเอกชนที่เปลี่ยนสัญญาสัมปทานซึ่งจะสู้กันอีกยาว
 
พอนักข่าวแซวว่า ไม่คิดลาออกจากประธานทีโอทีไปเป็นประธานธนาคารกรุงไทยเหมือนปลัดคลังคนอื่นๆ บ้างรึ
ปลัดตุ้ม ตอบแบบไม่รอช้าว่า “ดีเหมือนกันนะ”
แล้วให้ท่าน สถิตย์ ลิ่มพงศ์พันธุ์ ประธานกรรมการธนาคารกรุงไทย สลับกับตัวเองมาเป็นประธานทีโอที
ปลัดตุ้ม ชมเปาะว่า ไอเดียพวกคุณเยี่ยม “กรุงไทยดีกว่าเยอะเลย” 
ว่าแต่ว่า ปลัดตุ้มอย่าลืมถามประธานสถิตย์ ณ กรุงไทย ก่อนนะครับว่า สนใจไอเดียนี้หรือเปล่า...อิๆ